Narva linnavalitsus

Narva linnavalitsus on Narva linna omavalitsusorgan, mis moodustatakse linnavolikogu poolt. 
Narva linnavalitsuse juht on linnapea, alates 2023. aasta oktoobrist on linnapea Jaan Toots.
Peale linnapea kuuluvad linnavalitsuse koosseisu linnavalitsuse liikmed ja abilinnapead, kelle arv aeg-ajalt muutub.
Narva linnavalitsuse struktuur.
Narva linnavalitsuse struktuuriüksused on linnakantselei, linnamajanduseamet, arhitektuuri- ja linnaplaneerimise amet, linnaarenduse ja ökonoomika amet, kultuuriosakond, rahandusamet, sotsiaalabiamet, sotsiaaltöökeskus ja linnaarhiiv.
Linnavalitsus asus enne teist maailmasõda Narva raekoja hoones aadressil Raekoja plats 1.
Narva abilinnapea.
Aastatel 1919–1921 oli Narva abilinnapea ametis Johan Hansing.
2003. aasta jaanuaris oli linnavalitsuse koosseisus neli abilinnapead (Vladimir Kalatšov, Galina Moldon, Viktoria Soosaar ja Reet Välja). 2003. aasta detsembris määrati abilinnapea linnavara ja -majanduse küsimustes Sofja Homjakova, hariduse ja kultuuri, spordi ning noorsootöö alal Jelena Torokvei ning sotsiaalvaldkonna alal Aleksander Ljudvig.
2006–2009 oli abilinnapea linnavara ja -majanduse küsimustes Sofja Homjakova. 2008. aastal avaldas ta oma alluvale survet ning ta vabastati Narva Linnavalitsuse liige kohustusest ja abilinnapea ametikohalt alates 13. veebruarist 2009. 16. veebruarist 2009 oli abilinnapea linnavara ja -majanduse küsimustes Andrei Filippov. 2011. aastal võeti ta vahi alla ja mõisteti hiljem süüdi altkäemaksu võtmise eest.
2011–2014 oli abilinnapea linnavara ja -majanduse küsimustes Natalja Šivalova. Aastatel 2005–2012 oli Narva abilinnapea sotsiaalvaldkonna alal Aleksander Ljudvig ja novembrist 2012 Tatjana Patsanovskaja. 2014. aasta veebruaris valiti abilinnapea linnavara ja -majanduse küsimustes Maksim Volkov. 2015. aasta septembris muudeti Narva linnavalitsuse struktuuri ja otsustati, et linnapea peale kuulub linnavalitsuse koosseisu veel kolm abilinnapead. 1. oktoobril 2015 Maksim Volkov lahkus oma ametist.
17. detsembril 2015 kinnitati uus linnavalitsuse koosseis ja selles olid kaks abilinnapea ja kaks liiget. Narva abilinnapea sotsiaalvaldkonna alal ametis jätkas Tatjana Patsanovskaja, abilinnapeaks hariduse ja kultuuri, spordi ning noorsootöö alal valiti Vjatšeslav Konovalov, linnavalitsuse liikmeteks said linnaarenduse ja ökonoomika ameti direktor Georgi Ignatov ning rahandusameti direktor Jelena Golubeva. 
3. novembril 2017 otsustas Narva linnavolikogu, et kahe abilinnapea asemel jääb linnavalitsuses üks, aga hariduse ja kultuuri valdkonnaga hakkab tegelema vastav linnavalitsuse liige. 7. novembril 2017 valiti linnavalitsuse liikmed. Abilinnapea linnavara ja -majanduse küsimustes sai Aleksei Jevgrafov, linnavalitsuse liikmeteks valiti samuti Kultuuriosakonna juhataja Viktoria Lutus, Rahandusameti direktor Jelena Golubeva ja linnaarst Andrei Antonov.
2021. aasta jaanuaris abilinnapea ametikoht oli linnapea Katri Raigi ettepanekul taastatud. Abilinnapeaks valiti Sergei Gorlatš. Tema haldusalasse kuulusid linnamajandusamet, arenduse ja ökonoomika amet ning arhitektuuri- ja linnaplaneerimise amet. Veel kuulusid siis linnavalitsuse koosseisu Viktoria Lutus, Jelena Golubeva ja Sotsiaalameti juhataja Jelena Vassiljeva. 2021. aasta septembris abilinnapea ametikoht kaotati. Alates 2. septembrist 2021 moodustasid linnavalitsuse koosseisu linnapea ja neli liiget, kelleks olid Urmas Tokman, Viktoria Lutus, Jelena Vassiljeva ja Jelena Golubeva. 23. detsembril 2021 tehtud linnavalitsuse struktuuri muudatuse järgi kuuluvad peale linnapea valitsuse koosseisu abilinnapea Irina Smirnova ja Jelena Golubeva.